Babelscape/SREDFM huggingface dataset:
Μάξιμος Τουρίνου

O Μάξιμος Τουρίνου (περ. 408 με 423) ήταν χριστιανός επίσκοπος και εκκλησιαστικός συγγραφέας.
Το πάθος της Ισαμπέλα

Το πάθος της Ισαμπέλα (Iσπανικά: "La pasión de Isabela") είναι τηλενουβέλα μεξικάνικης παραγωγής του 1984. 

Πρωταγωνιστούν Άνα Μάρτιν, Έκτορ Μπονίγια, Μπεατρίς Αγκίρε και Κλάουδιο Μπρούκ.
Πίτερ Μπουλ

Ο Πίτερ Μπουλ (φλαμανδικά: Pieter Boel ή Peeter Boel (1626–1674) ήταν Φλαμανδός ζωγράφος, ο οποίος ειδικευόταν σε "πολυτελείς" νεκρές φύσεις και πίνακες με ζώα. Μετοίκησε στο Παρίσι, όπου εργάστηκε στο εργοστάσιο των Γκομπλέν και έγινε ζωγράφος του βασιλέα. Ο Μπουλ επέφερε επανάσταση στη ζωγραφική ζώων, ζωγραφίζοντας ζώα εκ του φυσικού και στο φυσικό τους περιβάλλον. Στη Γαλλία απέκτησε πολλούς οπαδούς.
Γέφυρα Μκάπα

Η Γέφυρα Μκάπα (Αγγλικά: "Mkapa Bridge", Σουαχίλι: "Daraja la Mkapa"), είναι η μεγαλύτερη γέφυρα στην Τανζανία κατά μήκος του Ποταμού Ρουφίτζι "(Rufiji River)". Χρηματοδοτήθηκε με δάνειο $ 30 εκατ. ευρώ από την "Kuwait Fund", τον ΟΠΕΚ και την Κυβέρνηση της Σαουδικής Αραβίας.

Στα εγκαίνιά της κατά το 2003, ήταν από τις μακρύτερες οδικές γέφυρες στη ανατολική και νότια Αφρική. Η κατασκευή της γέφυρας, βοήθησε πολύ στη σύνδεση των νοτίων περιοχών με τις άλλες σημαντικές περιοχές της χώρας. Πήρε το όνομά της από τον "Benjamin Mkapa", τον τρίτο Πρόεδρο της Τανζανίας.
Δημήτριος Στανιλοάε

Ο Δημήτριος Στανιλοάε (1903-1993) ήταν Ρουμάνος ορθόδοξος θεολόγος και καθηγητής πανεπιστημίου.
Καρολίνα Αυγούστα της Βαυαρίας

Η Καρολίνα Αυγούστα της Βαυαρίας (8 Φεβρουαρίου 1792 – 9 Φεβρουαρίου 1873) ήταν κόρη του Μαξιμιλιανού Α΄ Ιωσήφ της Βαυαρίας, και της συζύγου του, Αυγούστας Βιλελμίνης της Έσσης-Ντάρμστατ, καθώς και μέλος Οίκου των Βίττελσμπαχ. Παντρεύτηκε τον τότε διάδοχο Γουλιέλμο της Βυρτεμβέργης, με τον οποίο χώρισε, και τον αυτοκράτορα Φραγκίσκο Α΄ της Αυστρίας. Εξαιτίας του δεύτερου γάμου της, από το 1816 ως το 1835, έφερε τον τίτλο της Αυτοκράτειρας της Αυστρίας.

Ο γάμος της Καρολίνας Αυγούστας με τον διάδοχο Γουλιέλμο της Βυρτεμβέργης έγινε στις 8 Ιουνίου 1808, στο Μόναχο. Το ζευγάρι δεν απέκτησε κανένα παιδί και χώρισε στις 31 Αυγούστου 1814. Εκείνος ο γάμος πραγματοποιήθηκε προκειμένου να αποφευχθεί ένας άλλος αναγκαστικός γάμος, που πιθανόν να επιβαλλόταν από τον Ναπολέοντα.

Μετά από την ακύρωση του πρώτου γάμου της, η Καρολίνα Αυγούστα θεωρήθηκε ως ιδανική νύφη τόσο για τον αυτοκράτορα Φραγκίσκο, όσο και για το μικρότερο αδελφό του, Φερδινάνδο. Έτσι, στις 29 Οκτωβρίου 1816, πραγματοποιείται ο δεύτερος γάμος της, αυτή τη φορά με τον Φραγκίσκο Β΄, αυτοκράτορα της Αυστρίας, βασιλιά της Ουγγαρίας και της Βοημίας. Η Καρολίνα Αυγούστα ήταν η τέταρτη στη σειρά σύζυγος του αυτοκράτορα.

Αυτός ο γάμος, που διάρκεσε σχεδόν είκοσι έτη, ως το θάνατο του αυτοκράτορα, ήταν αρμονικός, αλλά χωρίς το ζευγάρι να αποκτήσει τέκνα. Η Καρολίνα Αυγούστα ήταν μια δημοφιλής αυτοκράτειρα και δραστηριοποιήθηκε στο κοινωνικό έργο, όπως με την ίδρυση νοσοκομείων και κατοικιών για φτωχούς.

Μετά από το θάνατο του συζύγου της, το 1835, μετακόμισε στο Σάλτσμπουργκ και έζησε εκεί τις επόμενες δεκαετίες της ζωής της, μέχρι το θάνατό της στις 9 Φεβρουαρίου 1873, μία ημέρα μετά από τα 81α γενέθλιά της.
Βούλα Πάλλα

Η Βούλα Πάλλα (29 Μαρτίου 1928 - 28 Αυγούστου 1980) ήταν Ελληνίδα τραγουδίστρια. Τραγούδησε έντεχνα, λαϊκά και δημοτικά τραγούδια.
Γιάννης Σπάθας

Ο Γιάννης Σπάθας (Παξοί, 30 Νοεμβρίου 1950 - Χολαργός Αττικής, 6 Ιουλίου 2019) ήταν Έλληνας κιθαρίστας, ιδρυτικό μέλος του ροκ συγκροτήματος Socrates Drank the Conium (ή απλά Socrates). Θεωρείται από τους σπουδαιότερους Έλληνες βιρτουόζους της ηλεκτρικής κιθάρας.
Περιφέρεια Μτουάρα

Η Περιφέρεια Μτουάρα (Αγγλικά: "Mtwara Region", Σουαχίλι: "Mkoa wa Mtwara"), είναι μια από 30 διοικητικές περιφέρειες της Τανζανίας. Η Περιφερειακή πρωτεύουσά της είναι ο Δήμος Μτουάρα "(Municipality of Mtwara)".

Σύμφωνα με την εθνική απογραφή του 2012, η περιφέρεια είχε πληθυσμό 1.270.854 άτομα, που ήταν χαμηλότερος από την προ-απογραφής εκτίμηση των 1.374.767 ατόμων.:σελίδα 2 

Για 2002-2012, ο μέσος ετήσιος ρυθμός αύξησης του πληθυσμού στην περιφέρεια ήταν 1,2 τοις εκατό, ο 26ος υψηλότερος στη χώρα.:σελίδα 4 Ήταν επίσης η τέταρτη πιο πυκνοκατοικημένη περιοχή, με 76 άτομα ανά τετραγωνικό χιλιόμετρο.:σελίδα 6

Στα νότια τα σύνορα με τη Μοζαμβίκη, σχηματίζονται από τον Ποταμό Ρουβούμα "(Ruvuma River)". Στα δυτικά, η Περιφέρεια Μτουάρα "(Mtwara Region)", συνορεύει με Περιφέρεια Ρουβούμα "(Ruvuma Region)", στα βόρεια από την Περιφέρεια Λίντι "(Lindi Region)" και στα ανατολικά βρίσκεται ο Ινδικός Ωκεανός.

Η ανάπτυξη στην Περιφέρεια Μτουάρα "(Mtwara Region)", έχει περιοριστεί από την έλλειψη εθνικών οδών και ενεργειακών υποδομών. Η οδός Νταρ ες Σαλαάμ-Κιμπίτι-Λίντι-Μτουάρα έχει βελτιωθεί με την ολοκλήρωση της Γέφυρας Μκάπα "(Mkapa Bridge)" πάνω από τον Ποταμό Ρουφίτζι "(Rufiji River)".

Το αέριο στον Κόλπο "Mnazi Bay", υπόσχεται να παράσχει αξιόπιστη και επαρκή ηλεκτρική ενέργεια για την τροφοδότηση των βιομηχανικών και εμπορικών δραστηριοτήτων στην περιφέρεια.

Ο περιφερειακός επίτροπος στην Περιφέρεια Μτουάρα "(Mtwara Region)" είναι ο "Anatoli Α. Tarimo".
Οτρύνη

Η Οτρύνη ή "Οτρυνή" ή "Οτρύνα" (), (ο δήμος: Οτρύνης) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Ούγκο Τονιάτσι

Ο Ούγκο Τονιάτσι ("Ugo Tognazzi", 23 Μαρτίου 1922 - 27 Οκτωβρίου 1990) ήταν Ιταλός ηθοποιός και σκηνοθέτης.

Το 1981 κέρδισε το βραβείο καλύτερου ηθοποιού στο φεστιβάλ των Καννών για την ερμηνεία του στην ταινία "Η τραγωδία ενός γελοίου ανθρώπου". Επίσης, έλαβε υποψηφιότητα για τη Χρυσή Σφαίρα Α' Ανδρικού ρόλου για την κωμωδία "L'immorale" (1968) και ως σκηνοθέτης τη Χρυσή Άρκτο για την ταινία "Il fischio al naso" (1967).
Γουέιντ Φαν Νίκερκ

Ο Γουέιντ Φαν Νίκερκ (αγγλικά: "Wayde van Niekerk", 15 Ιουλίου 1992) είναι Νοτιοαφρικανός δρομέας και ολυμπιονίκης.

Γεννήθηκε στο Κέιπ Τάουν. Στους Ολυμπιακούς Αγώνες του 2016 στο Ρίο ντε Τζανέιρο κατέκτησε το χρυσό μετάλλιο στο αγώνισμα των 400 μέτρων με επίδοση 43,03 δευτερόλεπτα, με την οποία έθεσε νέο παγκόσμιο ρεκόρ ξεπερνώντας το προηγούμενο ρεκόρ (43,18) που κατείχε από το 1999 στη Σεβίλλη ο Αμερικανός Μάικλ Τζόνσον.
Δυτικοαφρικανική Οικονομική και Νομισματική Ένωση

Η Δυτικοαφρικανική Οικονομική και Νομισματική Ένωση (ECOWAS; Γαλλικά: "Communauté économique des États de l'Afrique de l'Ouest", CEDEAO) είναι περιφερειακή ομάδα δυτικοαφρικανικών κρατών. Ιδρύθηκε στις 28 Μαΐου 1975, με την υπογραφή της συνθήκης του Λάγος και η αποστολή της είναι η προώθηση της ενοποίησης στην περιοχή.

Θεωρείται ένας από τους πυλώνες της Αφρικανικής Οικονομικής Κοινότητας και ιδρύθηκε με σκοπό την επίτευξη «συλλογικής αυτάρκειας» για τα κράτη μέλη της, με τη δημιουργία ενός ενιαίου εμπορικού συνασπισμού μέσω οικονομικής και εμπορικής ένωσης. Λειτουργεί, επίσης, ως δύναμη διατήρησης της ειρήνης στην περιοχή. Ο οργανισμός λειτουργεί επίσημα σε τρεις γλώσσες Γαλλικά, Αγγλικά και Πορτογαλικά.

Η ECOWAS αποτελείται από δύο θεσμικά όργανα που εφαρμόζουν πολιτικές, την Επιτροπή ECOWAS και την Τράπεζα Επενδύσεων και Ανάπτυξης της ECOWAS, παλαιότερα γνωστή ως Ταμείο Συνεργασίας, έως ότου μετονομάστηκε το 2001.

Λίγα μέλη προσχώρησαν και αποχώρησαν από ιδρύσεώς της οργάνωσης. Το 1976 το Πράσινο Ακρωτήριο εντάχθηκε στην ECOWAS και τον Δεκέμβριο του 2000 αποσύρθηκε η Μαυριτανία, έχοντας ανακοινώσει την πρόθεσή της ήδη από τον Δεκέμβριο του 1999.

Το 2019, η ECOWAS αποφάσισε την υιοθέτηση του Eco, ενός ενιαίου νομίσματος το οποίο θα αντικαταστήσει το Φράγκο Δυτικής Αφρικής (CFA) το οποίο χρησιμοποιούν σήμερα 8 από τις 15 χώρες της Δυτικοαφρικανικής Οικονομικής και Νομισματικής Ένωσης. Το ενιαίο νόμισμα το οποίο θα κυκλοφορήσει το 2020 χαρακτηρίστηκε από το Γαλλικό Πρακτορείο Ειδήσεων ως ένα ισχυρό πολιτικό σύμβολο.
Λεωνίδας Καλφαγιάννης

Ο Λεωνίδας Καλφαγιάννης (Αθήνα 1 Μαΐου 1981-) είναι Έλληνας ηθοποιός.

Είναι απόφοιτος του Εθνικού Θεάτρου. Έχει συμμετάσχει σε διάφορες τηλεοπτικές παραγωγές, με πιο γνωστές τις Δεληγιάννειον Παρθεναγωγείον και Κάτω Παρτάλι.
Αγγελική Παπούλια

Τρέιλερ της ταινίας [[Η Έκρηξη (ταινία)|Η έκρηξη]]
Η Αγγελική Παπούλια (Αθήνα, 1975) είναι Ελληνίδα ηθοποιός.
Πλειόκαινος εποχή

Το Πλειόκαινο ή Πλειόκαινος Εποχή (σύμβολο PO) είναι η γεωλογική εποχή η οποία εκτείνεται από τα 5,333 μέχρι τα 2,58 εκατομμύρια χρόνια πριν το σήμερα. Είναι η δεύτερη και νεότερη εποχή της Νεογενούς περιόδου της Καινοζωικής εποχής. Η Πλειόκαινος εποχή ακολουθεί τη Μειόκαινο και την ακολουθεί η Πλειστόκαινος. Πριν την αναθεώρηση του 2009, το Πλειόκαινο περιλάμβανε και το γελασιάνο στάδιο (2,588 με 1,806 εκατομμύρια χρόνια πριν), αλλά μετακινήθηκε στο πλειστόκαινο, όπου πλέον βρίσκονται όλες οι πρόσφατες μείζονες εποχές των παγετώνων. Επισήμως, το Πλειόκαινο χωρίζεται σε δύο στάδια, το Πιατσέντζιο (3,600-2,58 εκατομμύρια χρόνια πριν) και Ζάγκλιο (5,333-3,600 εκατομμύρια χρόνια πριν).

Σε αυτή τη γεωλογική εποχή, η Νότια Αμερική συνδέθηκε με τη Βόρεια Αμερική με το ισθμό του Παναμά, καθιστώντας δυνατή την ανταλλαγή ειδών ζώων ανάμεσα στις δύο ηπείρους, τερματίζοντας την απομόνωση της Νότιας Αμερικής. Η δημιουργία του ισθμού επηρέασε την παγκόσμια θερμοκρασία, καθώς τα ζεστά ισημερινά ωκεάνια ρεύματα αποκόπηκαν και άρχισε ο κύκλος ψύξης του Ατλαντικού από τα νερά του Αρκτικού και του Ανταρκτικού ωκεανού. Επίσης, η σύγκρουση της Αφρικής με την Ευρώπη δημιούργησε την Μεσόγειο, αποκόπτοντας τα υπολείμματα της Τηθύως. Το όριο ανάμεσα σε Μειόκαινο και Πλειστόκαινο είναι και η χρονική στιγμή της κρίσης αλατότητας της Μεσσίνας. Η θερμοκρασία στο μέσο πλειόκαινο ήταν 2-3°C ψηλότερα από τη σημερινή και η στάθμη των ωκεανών 25 μέτρα ψηλότερα. Η δημιουργία του παγετωνικού καλύμματος Γροιλανδίας άρχισε πριν 3 εκατομμύρια έτη.

Στο ύστερο Πλειόκαινο εμφανίστηκαν οι πρώτοι αυστραλοπίθηκοι.
Χανς Άισλερ

Ο Χανς Άισλερ (Hanns Eisler), Λειψία 6 Ιουλίου 1898 - Βερολίνο 6 Σεπτεμβρίου 1962), ήταν Γερμανός συνθέτης και θεωρητικός της μουσικής τού 20ού αιώνα. Υπήρξε ίνδαλμα για τον λαό της τέως Γερμανικής Λαϊκής Δημοκρατίας, μελοποιός του εθνικού της ύμνου και ένας από τους κορυφαίους συνεργάτες του Μπρεχτ, ενώ έγραψε ενδιαφέροντα κείμενα πολιτικού περιεχομένου, όντας ο ίδιος οπαδός της επονομαζομένης "αγωνιστικής μουσικής" ("Kampfmusik"). Η ζωή του χαρακτηρίζεται ως εξαιρετικά πολυτάραχη, λόγω των πολιτικών του πεποιθήσεων, αλλά και από το το πολύ μεγάλο σε όγκο συνθετικό του έργο. Συνέθεσε πάνω από 600 τραγούδια, μουσική για 40 θεατρικά έργα και για περισσότερες από 40 ταινίες για τον κινηματογράφο ή ντοκιμαντέρ.
Μισέλ Πικολί

Ο Μισέλ Πικολί ("Michel Piccoli", 27 Δεκεμβρίου 1925 - 12 Μαΐου 2020) ήταν Γάλλος ηθοποιός.

Υπήρξε ένας από τους πιο γνωστούς Γάλλους ηθοποιούς του 20ού αιώνα και έχει πρωταγωνιστήσει σε ταινίες σκηνοθετών όπως ο Λουίς Μπουνιουέλ, ο Μάρκο Φερέρι, ο Κώστας Γαβράς, ο Κλοντ Λελούς, ο Νάνι Μορέτι, ο Ζακ Ριβέτ, ο Άλφρεντ Χίτσκοκ, ο Ζαν-Λυκ Γκοντάρ, ο Αλέν Ρενέ και ο Θόδωρος Αγγελόπουλος.

Είχε κερδίσει το βραβείο καλύτερου ηθοποιού στο φεστιβάλ των Καννών (1980) και την Αργυρή Άρκτο καλύτερου ηθοποιού στο Φεστιβάλ του Βερολίνου από κοινού με τον Στέλαν Σκάρσγκορντ(1982). 

Ο Πικολί απεβίωσε στις 12 Μαΐου 2020 σε ηλικία 94 ετών.
Γιαν Μπούκχορστ

Ο Γιαν Μπούκχορστ (φλαμανδικά: Jan Boeckhorst ή Johann Bockhorst, περ. 1604 - 21 Απριλίου 1668) ήταν Φλαμανδός, γεννημένος στη Γερμανία μπαρόκ ζωγράφος και σχεδιαστής. Ήταν παραγωγικός καλλιτέχνης, που δημιούργησε πίνακες με ιστορικό περιεχόμενο, ρωπογραφίες και
πορτρέτα σε ύφος επηρεασμένο από την τριάδα των κορυφαίων μπαρόκ ζωγράφων της Αμβέρσας, Πέτερ Πάουλ Ρούμπενς, Άντονι βαν Ντάικ και Γιάκομπ Γιόρντενς.
Γκρέγκορ Άιχινγκερ

Ο Γκρέγκορ Άιχινγκερ (Gregor Aichinger), Ρέγκενσμπουρκ 1564 - Άουγκσμπουργκ 21 Φεβρουαρίου 1628), ήταν Γερμανός συνθέτης θρησκευτικής μουσικής τής ύστερης Αναγέννησης, από τους σημαντικότερους του καιρού του.
Αστική Περιοχή Μτουάρα

Η Αστική Περιοχή Μτουάρα (Αγγλικά: "Mtwara Urban District", Σουαχίλι: "Wilaya ya Mtwara Mjini"), είναι μία από τις 5 περιοχές στην Περιφέρεια Μτουάρα "(Mtwara Region)" της Τανζανίας. Συνορεύει στα Βόρεια με την Περιφέρεια Λίντι "(Lindi Region)", στα Ανατολικά από τον Ινδικό Ωκεανό και στα Νότια και Δυτικά με την Αγροτική Περιοχή Μτουάρα "(Mtwara Rural Region)".

Σύμφωνα με την Εθνική Απογραφή της Τανζανίας του 2002, ο πληθυσμός στην Αστική Επαρχία Μτουάρα "(Mtwara Urban District)" ήταν 92.602 άτομα.
Καινοζωικός αιώνας

Ο Καινοζωικός αιώνας είναι ο γεωλογικός αιώνας στον οποίο ανήκει η σημερινή εποχή. Είναι ο πιο πρόσφατος από τους τρεις αιώνες του φανεροζωικού μεγααιώνα καλύπτοντας τη χρονική περίοδο από 66 εκατομμύρια χρόνια πριν μέχρι σήμερα. Χωρίζεται σε τρεις περιόδους: το παλαιογενές, το νεογενές και το τεταρτογενές, και εφτά εποχές: την Παλαιόκαινο, Ηώκαινο, Ολιγόκαινο, Μειόκαινο, Πλειόκαινο, Πλειστόκαινο και Ολόκαινο εποχή.

Ο καινοζωικός αιώνας είναι γνωστός και ως η Εποχή των Θηλαστικών και η "Εποχή των Πτηνών", εξαιτίας της κυριαρχίας των μεγάλων θηλαστικών και πτηνών, όπως ο εντελόδοντας, το παρακεραθήριο, ο γαστρόρνις και ο βασιλόσαυρος. Η εξαφάνιση πολλών ομάδων μεγάλων διάψιδων, όπως οι δεινόσαυροι, οι πλησιόσαυροι και οι πτερόσαυροι, επέτρεψε στα θηλαστικά και στα πτηνά να διαφοροποιηθούν και να γίνουν η κυρίαρχη πανίδα, ακόμη και σήμερα.

Στην αρχή του Καινοζωικού αιώνα, μετά το συμβάν εξαφάνισης στο τέλος του Κρητιδικού, στο πλανήτη κυριάρχησε σχετικά μικρή σε μέγεθος πανίδα, όπως μικρά θηλαστικά, πτηνά, ερπετά και αμφίβια. Από γεωλογικής άποψης, δε χρειάστηκε πολύ για να διαφοροποιηθεί απουσία των μεγάλων ερπετών τα οποία κυριαρχούσαν στον Μεσοζωικό αιώνα. Κάποια πτηνά έφτασαν σε μέγεθος μεγαλύτερο από αυτό ανθρώπου. Τα θηλαστικά κατέλαβαν σχεδόν κάθε θώκο (θάλασσιο ή χερσαίο) και κάποια έφτασαν σε πολύ μεγάλο μέγεθος.

Από πλευράς κλίματος, η Γη άρχισε να ξηραίνεται και ψυχραίνει, με αποκορύφωμα τις Εποχές των Παγετώνων στην Πλειστόκαινο Εποχή. Οι ήπειροι μετακινήθηκαν σταδιακά στις σημερινές τους θέσεις.
Φηγαία

Η Φηγαία (), (ο δήμος: Φηγαίας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).

Για τη Φηγαία, γινόταν σύγχυση στις παλαιότερες πηγές, κυρίως στο κατά πόσο υπήρχε και άλλος οικισμός ή/και δήμος με το ίδιο όνομα στην Αρχαία Αττική. Σύμφωνα με τον Στέφανο τον Βυζάντιο, εκτός από τον δήμο της Αιγηίδας φυλής υπήρχε και άλλος δήμος της Πανδιονίδας φυλής. Με την άποψη αυτή του Στέφανου του Βυζαντίου συμφωνούσε και ο Σκαρλάτος ο Βυζάντιος, ο οποίος μάλιστα αναφέρει ότι η Φηγαία της Αιγηίδας φυλής ανήκε πρωτύτερα στην Αιαντίδα φυλή. Για το θέμα αυτό στη σημερινή εποχή ο John S. Traill έχει αποδείξει ότι η ονομασία «Φηγαία Β’» είναι αποτέλεσμα αρχαίων λαθών (η ίδια εκτίμηση για τους δήμους: Anakaia B, Phegaieis B, Graes, Pol[--]) και ότι ο δήμος ήταν μόνο ένας. Ανήκε δε στην Αιγηίδα φυλή και κατά την πέμπτη περίοδο (126/127 – 3ος αιώνας) της αρχαίας Βουλής ενσωματώθηκε στην Αδριανίδα φυλή.

Με τη ίδια ονομασία αναφερόταν μικρό χωριό (κώμη), πιθανώς στους ανατολικούς πρόποδες της Πεντέλης, χωρίς πάντως να έχει επακριβώς ταυτιστεί με κάποια σημερινή περιοχή, το οποίο δεν ήταν ανεξάρτητος δήμος, αλλά κοινότητα πιθανώς του δήμου της Στειρίας (που ανήκε στην Πανδιονίδα φυλή), το οποίο ίσως ιδρύθηκε από κατοίκους του δήμου Φηγαίας και προκάλεσε την παλιότερη σχετική σύγχυση με τα παραπάνω αναφερόμενα περί δήμου της Πανδιονίδας φυλής.
Φράνκι Κινγκ

Ο Φράνκι Κινγκ (Μπάξλεϊ της Τζόρτζια, 6 Ιουνίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,85 μέτρα και αγωνιζόταν στη θέση του Πόιντ γκαρντ.
Πι'α

Το "Πι'α" είναι παραδοσιακό ανδρικό τατουάζ από τη Σαμόα, επίσης γνωστό ως "malofie", ένας όρος που χρησιμοποιείται στο αρχηγικό λεξιλόγιο της Σαμοανής γλώσσας και για την καταγραφή σεβασμού ("gagana fa'aaloalo").
Αγροτική Περιοχή Μτουάρα

Η Αγροτική Περιοχή Μτουάρα (Αγγλικά: "Mtwara Rural District", Σουαχίλι: "Wilaya ya Mtwara Vijijini"), είναι μία από τις 5 Περιοχές στην Περιφέρεια Μτουάρα της Τανζανίας. Συνορεύει στα Βόρεια με την Περιφέρεια Λίντι "(Lindi Region)", στα Ανατολικά με την Αστική Περιοχή Μτουάρα "(Mtwara Urban District)" και τον Ινδικό Ωκεανό, στα Νότια με τη Μοζαμβίκη και στα Δυτικά με την Περιοχή Τανταχίμπα "(Tandahimba District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Αγροτική Επαρχία Μτουάρα "(Mtwara Rural District)" ήταν 204.770 άτομα. Οι περισσότεροι κάτοικοι προέρχονται από τις φυλές Μακόντε "(Makonde)" και Μακούα "(Makua)".

Η Αγροτική Επαρχία Μτουάρα "(Mtwara Rural District)" έχει έκταση 3.692,06 km².
Ερνστ Άιχνερ

Ο Ερνστ Άιχνερ (Ernst Eichner, Μπαντ Άρολσεν 15 Φεβρουαρίου 1740 - Πότσδαμ 1777), ήταν Γερμανός συνθέτης της σχολής του Μάνχαϊμ και φαγκοτίστας.
Τεταρτογενής περίοδος

Η Γη κατά την τελευταία [[εποχή των Παγετώνων]].
Η Τεταρτογενής περίοδος είναι η τρέχουσα και η πιο πρόσφατη από τις τρεις περιόδους του καινοζωικού αιώνα στη γεωλογική κλίμακα της Διεθνούς Επιτροπής στη Στρωματογραφία. Ακολουθεί τη Νεογενή περίοδο. Εκτείνεται χρονικά από το 2,588±0,005 εκατομμύρια χρόνια πριν μέχρι σήμερα. Η τεταρτογενής περίοδος χωρίζεται σε δύο εποχές, τη Πλειστόκαινο και την Ολόκαινο.

Η τεταρτογενής περίοδος χαρακτηρίζεται από τον κύκλο ανάπτυξης και διάλυσης των ηπειρωτικών στρωμάτων πάγου ακολουθώντας τους κύκλους του Μιλάνκοβιτς και τις σχετιζόμενες κλιματικές και περιβαλλοντικές αλλαγές.
Μειόκαινο

Το Μειόκαινο (σύμβολο: MI) είναι η πρώτη γεωλογική εποχή της Νεογενούς Περιόδου και εκτείνεται από 23 εκατομμύρια μέχρι 5,332 εκατομμύρια χρόνια πριν. Βρίσκεται ανάμεσα στο Ολιγόκαινο και στο Πλειόκαινο. Το όνομά του προέρχεται από τις ελληνικές λέξεις «μείων» (λιγότερο) και «καινός» (νέος), που σημαίνει λιγότερο πρόσφατος. Το κλίμα της γης άρχισε σταδιακά να ψυχραίνει από το Ολιγόκαινο προς το Πλειόκαινο, οδηγώντας σταδιακά στις εποχές των παγετώνων.Η αρχή του χαρακτηρίστηκε από την επίκληση της θάλασσας, η οποία παρουσίασε το μέγιστο σημείο της κατά τα μέσα της εν λόγω περιόδου. Παράλληλα, η αλπική ορεογένεση συνεχίστηκε με εντονότερο ρυθμό, με αποτέλεσμα τον οριστικό σχηματισμό των βορειοαμερικανικών οροσειρών και των αλπικών οροσειρών. Εξίσου έντονη υπήρξε και η ηφαιστειακή δραστηριότητα. Οι κλιματικές συνθήκες διέφεραν πολύ από τις συνθήκες της προηγούμενης περιόδου: η ζώνη της κεντρικής Ευρώπης και της Μεσογείου, που κατά τις προηγούμενες περιόδους χαρακτηριζόταν από ισημερινό κλίμα, παρουσίασε βαθμιαία μετάβαση από τροπικό σε υποτροπικό και τελικά σε εύκρατο, πιο ζεστό από το σημερινό και συνοδευόμενο από την έναρξη του κύκλου των εποχών. 

Οι πίθηκοι διαφοροποιήθηκαν κατά τη διάρκεια του Μειόκαινου και επεκτάθηκαν στον παλιό κόσμο. Μέχρι το τέλος της εποχής, οι πρόγονοι των ανθρώπων είχαν διαχωριστεί από τους προγόνους του χιμπατζή για να ακολουθήσουν το δικό τους εξελικτικό μονοπάτι. Όπως και στο Ολιγόκαινο πριν αυτό, τα λιβάδια συνέχισαν να επεκτείνονται και τα δάση μειώνονται. Στις θάλασσες του μειόκαινου εμφανίστηκαν τα δάση από φύκια (κελπ) και σύντομα έγιναν από τα πιο παραγωγικά οικοσυστήματα του πλανήτη. Τα φυτά και τα ζώα ήταν αρκετά σύγχρονα. Οι φάλαινες και οι φώκιες διαδόθηκαν. Το Μειόκαινο ήταν κύρια περίοδος της ορογέννεσης των Ιμαλαΐων, επηρεάζοντας τους μουσώνες, οι οποίοι συνδέονταν με παγετώνες στο βόρειο ημισφαίριο. Την ίδια εποχή δημιουργήθηκαν και οι Άνδεις, αν και η Βόρεια και η Νότια Αμερική δεν είχαν ακόμη ενωθεί.

Στην Ελλάδα, η πικερμική πανίδα συναντάται στις όχθες του χειμάρρου Μεγάλο Ρέμα κοντά στο Πικέρμι, περιλαμβάνοντας ζώα που φανερώνουν ότι η περιοχή αυτή υπήρξε θαμνώδης στέπα, όμοια με του Μασάι της Αφρικής, με την διαφορά ότι η χλωρίδα απαρτιζόταν από μεσογειακά φυτά. Στην στέπα αυτή ζούσαν μεγάλα προβοσκιδωτά( μαστόδοντα, δεινοθήρια), ρινόκεροι , αντιλόπες , πίθηκοι κτλ. Παρόμοια πανίδα βρέθηκε και στην ευβοϊκή περιοχή απέναντι από την Ραφήνα, υποδεικνύοντας ότι η περιοχή θα πρέπει να ήταν ενωμένη με την Στερεά Ελλάδα κατά την εποχή εκείνη.
Γιοάχιμ Μάγιερ

Ο Γιοάχιμ Μάγιερ (, "π". 1537 – 24 Φεβρουαρίου 1571) υπήρξε δάσκαλος οπλομαχίας και Ελεύθερος ξιφομάχος (γερμ. "Freifechter"), που ζούσε στην Ελεύθερη Αυτοκρατορική Πόλη του Στρασβούργου τον 16ο αιώνα. Ηταν ο συγγραφέας του βιβλίου οπλομαχίας "Gründtliche Beschreibung der Kunst des Fechtens" (Λεπτομερείς περιγραφές της τέχνης της ξιφασκίας), που εκδόθηκε για πρώτη φορά το 1570. Ήταν ένας από τους τελευταίους δάσκαλους που ακολουθούσε τις διδαχές του μεγάλου διδάσκαλου οπλομαχίας Γιοχάνες Λιχτενάουερ.

* Meyer Freifechter Guild. Διεθνής Συντεχνία Ξιφασκίας και μη κερδοσκοπικός οργανισμός, με αποστολή τη μελέτη και την εκπαίδευση των μεσαιωνικών και αναγεννησιακών πολεμικών τεχνών.
Ερβέ Λαντσού

Ο Ερβέ Λαντσού (Hervé Ladsous) (γεν. το 1950) είναι Γενικός Υπογραμματέας του Οργανισμού Ηνωμένων Εθνών, υπεύθυνος επί των Ειρηνευτικών Επιχειρήσεων του ΟΗΕ. Διορίστηκε στη θέση αυτή από τον Γραμματέα των Ηνωμένων Εθνών Μπαν Κι-μουν, στις 2 Σεπτεμβρίου 2011, μετά τον Αλαίν Λε Ρουά.

Ο Λαντσού κατέχει πτυχίο Νομικής και πτυχίο στα Κινεζικά και Ινδονησιακά της Μαλαισίας από την Εθνική Σχολή Ανατολικών Σπουδών στο Παρίσι.

Το 1971 εντάχθηκε στο Υπουργείο Εξωτερικών της Γαλλίας και τοποθετήθηκε στο Χονγκ Κονγκ, την Καμπέρα, το Πεκίνο και τη Γενεύη. Επίσης, υπηρέτησε ως Αναπληρωτής Γενικός Διευθυντής του Τμήματος για την Αμερική και υπηρέτησε στην Αϊτή ως "ad interim" επιτετραμμένος. Στη συνέχεια, διορίστηκε ως Αναπληρωτής Μόνιμος Αντιπρόσωπος στα Ηνωμένα Έθνη στη Νέα Υόρκη

Ο Λαντσού στο Υπουργείο Εξωτερικών της Γαλλίας υπήρξε Αρχηγός του Επιτελείου του Υπουργού Εξωτερικών, πρέσβης στην Κίνα, την Ινδονησία και το Ανατολικό Τιμόρ, εκπρόσωπος του Υπουργείου Εξωτερικών και του Γενικού Διευθυντή για την Ασία και την Ωκεανία, καθώς και Μόνιμος Αντιπρόσωπος στον Οργανισμό για την Ασφάλεια και τη συνεργασία στην Ευρώπη (ΟΑΣΕ) στη Βιέννη.
Προσωπογραφία της Ζαΐρας Θεοτόκη-Ράλλη

Η Προσωπογραφία της Ζαΐρας Θεοτόκη-Ράλλη είναι έργο του Δημήτριου Γερανιώτη που χρονολογείται το 1903. Πρόκειται για ελαιογραφία σε μουσαμά διαστάσεων 197 x 92 εκ. και εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.
Κρίστιαν Φρίντελ

Ο Κρίστιαν Φρίντελ είναι Γερμανός ηθοποιός.

Γεννήθηκε το 1979 στο Μαγδεβούργο και έγινε γνωστός από την ταινία "Η Λευκή Κορδέλα", όπου υποδύθηκε τον σχολικό δάσκαλο.
Μίλαν Τράικοβιτς

Ο Μίλαν Τράικοβιτς () είναι Σερβικής καταγωγής Κύπριος αθλητής του στίβου με σημαντικές επιτυχίες και διακρίσεις σε διεθνείς αγώνες στο δρόμο με εμπόδια. Γεννήθηκε στην πόλη Σουρντούλιτσα της Σερβίας και μετανάστευσε με την οικογένειά του στην Κύπρο εξαιτίας της έκρυθμης κατάστασης που δημιουργήθηκε από τους ΝΑΤΟϊκούς βομβαρδισμούς στην Σερβία το 1999. Από νεαρή ηλικία άρχισε να ασχολείται με το ποδόσφαιρο, ενώ στην Κύπρο εντάχθηκε στις τάξεις των ακαδημιών της ποδοσφαιρικής ομάδας του Απόλλωνα Λεμεσού. Παρά την επιτυχημένη παρουσία του στο ποδόσφαιρο, ξεκίνησε παράλληλα την ενασχόλησή του με τον στίβο όπου και πέτυχε σημαντικές διακρίσεις στη συνέχεια.
Κύπελλο Στάνκοβιτς

Το Κύπελλο Στάνκοβιτς (αγγλικά: "FIBA Stanković Continental Champions") είναι ένα διεθνές τουρνουά καλαθοσφαίρισης εθνικών ομάδων ανδρών που διεξάγεται κάθε χρόνο από τη Διεθνή Ομοσπονδία Καλαθοσφαίρισης (FIBA). Η ιδέα για το τουρνουά ήρθε από τον πρόεδρο της FIBA και το σκοπό του κυπέλλου ήταν προς τιμήν της Σερβίας Μπόρισλαβ Στάνκοβιτς, Γενικός Επίτιμος Γραμματέας της FIBA, για τη σημαντική συμβολή του στον κόσμο του μπάσκετ. Η διοργάνωση διεξάγεται μόνο στην Κίνα ως χώρα υποδοχής για το Κύπελλο. Το Κύπελλο είναι οργανωμένη για να προωθήσει το μπάσκετ στη χώρα αυτή και να δώσει την ευκαιρία για την εθνική ομάδα μπάσκετ των ανδρών Κίνα για να ανταγωνιστεί με άλλες κορυφαίες εθνικές ομάδες από όλο τον κόσμο στο υψηλότερο επίπεδο.
Ο Νο1 καταζητούμενος

To Ο Νο1 καταζητούμενος (πρωτότυπος τίτλος: A most wanted man) είναι αγγλική κατασκοπική ταινία του 2014, βασισμένη στο μυθιστόρημα "A most wanted man" του Τζον Λε Καρρέ. Η σκηνοθεσία είναι του Άντον Κόρμπιν και το σενάριο του Άντριου Μπόβελ.

Ήταν η τελευταία ταινία του Φίλιπ Σέιμουρ Χόφμαν.
Ολιγόκαινο

Το Ολιγόκαινο είναι γεωλογική εποχή της Παλαιογενούς περιόδου του Καινοζωικού η οποία εκτείνεται από 33,9 έως 23 εκατομμύρια χρόνια πριν το σήμερα. Ακολουθεί το Ηώκαινο και ακολουθείται από το Μειόκαινο. Είναι η τρίτη και τελευταία εποχή του Παλαιογενούς. Όπως συμβαίνει και με άλλες γεωλογικές περιόδους, τα γεωλογικά στρώματα τα οποία οριοθετούν την εποχή μπορούν να ταυτοποιηθούν, αλλά οι ακριβείς χρονολογίες έναρξης και λήξης της περιόδου είναι ελαφρώς αβέβαιες. Το όνομα Ολιγόκαινο προέρχεται από τις ελληνικές λέξεις «ολίγος» και «καινός» (νέος).

Το Ολιγόκαινο συχνά θεωρείται σημαντική στιγμή μετάβασης, ο σύνδεσμος ανάμεσα στον αρχαϊκό κόσμο του τροπικού Ηώκαινου και των πιο σύγχρονων οικοσυστημάτων του Μειόκαινου. Σημαντικές αλλαγές κατά τη διάρκεια του Ολιγόκαινου περιλαμβάνουν την παγκόσμια επέκταση των λιβαδιών και την υποχώρηση των τροπικών δασών των πλατύφυλλων στην ισημερινή ζώνη.

Η έναρξη του Ολιγόκαινου σηματοδοτείται από ένα σημαντικό γεγονός εξαφάνισης, το οποίο περιλάμβανε την αντικατάσταση της ευρωπαϊκής πανίδας με ασιατική, με την εξαίρεση των ενδημικών τρωκτικών και μαρσιποφόρων. Αντίθετα, το όρια Ολιγόκαινου-Μειόκαινο δεν αναγνωρίζονται το ίδιο εύκολα.
Αϊζάια Μόρις

Ο Αϊζάια Μόρις (Ρίτσμοντ της Βιρτζίνια, 2 Απριλίου 1969), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Πάουερ φόργουορντ.
Ευρωπαϊκό Πρωτάθλημα Καλαθοσφαίρισης Γυναικών 1938

Το Ευρωπαϊκό Πρωτάθλημα Καλαθοσφαίρισης Γυναικών 1938 ήταν το 1ο περιφερειακό πρωτάθλημα που διοργάνωσε η FIBA Europe για τις γυναίκες. Ο διαγωνισμός πραγματοποιήθηκε στη Ρώμη, την πρωτεύουσα της Ιταλίας και πραγματοποιήθηκε από τις 12 Οκτωβρίου - 16 Οκτωβρίου του 1938. Η Ιταλία κέρδισε το χρυσό μετάλλιο ενώ η Λιθουανία το αργυρό μετάλλιο, ενώ η Πολωνία κέρδισε το χάλκινο.
Πωλ Ντυκά

Ο Πωλ Ντυκά (Paul Abraham Dukas), Παρίσι 1 Οκτωβρίου 1865 – εντ. 17 Μαΐου 1935), ήταν Γάλλος συνθέτης, μουσικοκριτικός και δάσκαλος. Άνθρωπος φιλομαθής, «εσωστρεφής» και πολύ ευαίσθητος, με έντονα αυτοκριτική διάθεση, εγκατέλειψε ή κατέστρεψε πολλές από τις συνθέσεις του. Το πιο γνωστό έργο του είναι, αναμφίβολα, το ευρηματικότατο ορχηστρικό κομμάτι "Ο Μαθητευόμενος Μάγος" ("L'apprenti sorcier"), η φήμη του οποίου έχει επισκιάσει τα άλλα σωζόμενα έργα του. Θεωρείται από τους λίγους συνθέτες της εποχής του με εξαιρετικές ενορχηστρωτικές ικανότητες. 

Σε μια εποχή που οι Γάλλοι μουσικοί είχαν χωριστεί σε συντηρητικές και προοδευτικές παρατάξεις, ο Ντυκά δεν προσκολλήθηκε σε κάποια από αυτές, αλλά κατόρθωσε να αποσπάσει τον θαυμασμό και των δύο. Οι συνθέσεις του επηρεάστηκαν, μεταξύ άλλων, από το έργο των Μπετόβεν, Μπερλιόζ, Βάγκνερ και Ντεμπισί. Σε συνδυασμό με την συνθετική του καριέρα, εργάστηκε ως κριτικός μουσικής, συνεισφέροντας σημαντικά άρθρα σε, τουλάχιστον, πέντε γαλλικές εφημερίδες. Αργά στη ζωή του, διορίστηκε καθηγητής σύνθεσης στο Ωδείο του Παρισιού (Conservatoire de Paris) και την περίφημη École Normale. Στους μαθητές του περιλαμβάνονται οι διάσημοι Μεσιάν και Ροδρίγο.
Αλφόνσο Γκέρα

Ο Αλφόνσο Γκέρα (Alfonso Guerra) είναι Ισπανός πολιτικός μέλος του Ισπανικού Σοσιαλιστικού Εργατικού Κόμματος βουλευτής μεταξύ 1977 - 2015 και αντιπρόεδρος της κυβέρνησης του Φελίπε Γκονθάλεθ μεταξύ 1982 και 1991. Θεωρείται από τις σημαντικότερες μορφές του κόμματος και της Ισπανικής Μεταπολίτευσης. 

Πολιτικά τοποθετείτο στα αριστερά του Σοσιαλιστικού Κόμματος, υιοθετώντας στοιχεία αριστερού οπορτουνισμού και λαϊκισμού ενώ έβλεπε παραδοσιακά το κόμμα ως μια εκτεταμμένη οικογένεια που σκοπό είχε την προσασία των μελών της και κατά τη διάρκεια της δεκαετίας του 1990 προκάλεσε την αντίδραση των περιφερειακών ηγετών του, συντελώντας στην προσωρινή εξωσή του από το κόμμα. Αναδείχθηκε στην πολιτική λόγω των οργανωτικών του προσόντων και ως αντίβαρο στα πιο φιλελεύθερα και σοσιαλδημοκρατικά στοιχεία των σοσιαλιστών. Όσον αφορά τη μορφή του κράτους υιοθέτησε ακραία συγκεντρωτικές θέσεις έναντι των περιφερειακών εθνικισμών και κυρίως του καταλανισμού.
Μάικ Μπάρτον

Ο Μάικ Μπάρτον ("Michael Jay Burton", 3 Ιουλίου 1947) είναι Αμερικανός κολυμβητής, τρεις φορές χρυσός ολυμπιονίκης και πρώην κάτοχος παγκοσμίου ρεκόρ σε δύο αγωνίσματα ελεύθερης κολύμβησης.

Στις 13 Αυγούστου του 1967, στο Όουκ Παρκ, έκανε παγκόσμιο ρεκόρ στα 1.500 μ. ελευθέρως με χρόνο 16.34.1. Στις 3 Σεπτεμβρίου του 1968, στο Λονγκ Μπιτς (Καλιφόρνια), έκανε νέο παγκόσμιο ρεκόρ στο ίδιο άθλημα, με χρόνο 16.08.5. Στις 17 Αυγούστου του 1969, στο Λούισβιλ, κατέρριψε και πάλι το παγκόσμιο ρεκόρ με χρόνο 16.04.5.

Στους Ολυμπιακούς Αγώνες του 1972 στο Μόναχο κατέκτησε το χρυσό μετάλλιο με 15.52.58.
Αμμότραγος

αριστερά|μικρογραφία|Αρσενικό άτομο
Ο Αμμότραγος είναι ένα είδος άγριου προβάτου της υποοικογένειας των Αιγωδών. Η επιστημονική του ονομασία είναι "Ammotragus lervia" και περιλαμβάνει 6 υποείδη.

Ο αμμότραγος έχει ύψος στους ώμους 80-100 εκ. και ζυγίζει 40-140 κιλά. Έχει κοντό χρυσοκάστανο τρίχωμα. Το είδος αυτό έχει μια χαίτη που κρέμεται προς τα κάτω και φέρει τούφες μαλλιού στα μπροστινά πόδια. Κέρατα φέρουν και τα δύο φύλα, τα οποία είναι οριζόντια και κυρτά προς τα πίσω. Στο αρσενικό έχουν μήκος 75 εκ. ενώ στα θηλυκά περίπου 40 εκ. 

Ζει στη βόρεια Αφρική στην Αλγερία, την Τυνησία, το βόρειο Τσαντ, το Νίγηρα και το Σουδάν, ενώ έχει εισαχθεί στην Ισπανία, τη Μαδέρα και τις νοτιοδυτικές ΗΠΑ. Πλέον υπάρχουν πολύ λίγα άτομα αυτού του είδους στο φυσικό του περιβάλλον. 

Το είδος αυτό προσαρμόζεται εύκολα σε νέες συνθήκες ζωής καθώς και σε αιχμαλωσία.
Ιωακείμ Ευθυβούλης

Ο Ιωακείμ Ευθυβούλης (Aρναβούτκιοϊ, 1855 - Κορδελιό Σμύρνης, 1920) ήταν Έλληνας ιεράρχης του Οικουμενικού Πατριαρχείου.
Σαιν-Σιμεόν

Το Σαιν-Σιμεόν (σημερινό Σαμαντάγκ ή Σουαντιγιέ) ήταν το μεσαιωνικό λιμάνι της Αντιόχειας, ευρισκόμενο επί των εκβολών του ποταμού Ορόντη. Πιθανώς να έλαβε την ονομασία του από τον Άγιο Συμεών Στυλίτη τον Νεότερο, ο οποίος έζησε επί όρους σε απόσταση έξι μιλίων από το Σαιν-Σιμεόν, ή τον αρχικό Άγιο Συμεών Στυλίτη, ο οποίος ήταν θαμμένος στην Αντιόχεια. Η Σελεύκεια εν Πιερία ήταν το ρωμαϊκό λιμάνι της Αντιόχειας, ωστόσο οι προσχώσεις του εδάφους, καθώς και ένας σεισμός το είχαν αχρηστεύσει. Ο έλεγχος του Σαιν-Σιμεόν ήταν σημαντικός για την κατάληψη της Αντιόχειας από τους Σταυροφόρους στα τέλη του 11ου αιώνα.

Τον Νοέμβριο του 1097 οι Σταυροφόροι, οι οποίοι πολιορκούσαν την Αντιόχεια, ενθαρρύνθηκαν από την εμφάνιση ενισχύσεων στο Σαιν-Σιμεόν υπό την μορφή μοίρας στόλου των Γενουατών, βοηθώντας, στην συνέχεια, στην κατάληψη της πόλης. Οι πολιορκητές διέθεταν μικρό απόθεμα τροφίμων, ενώ η τροφοδοσία τους από την Κύπρο προς το Σαιν-Σιμεόν αποτελούσε στόχο συχνών επιθέσεων κατά μήκος του δρόμου από το λιμάνι προς το στρατόπεδο των Σταυροφόρων. Στις 4 Μαρτίου 1098, στόλος ο οποίος φερόταν να ευρίσκεται υπό την διοίκηση του διεκδικητή του θρόνου της Αγγλίας, Έντγκαρ Έθελινγκ, κατέπλευσε στο Σαιν-Σιμεόν μεταφέροντας πολιορκητικά εξαρτήματα από την Κωνσταντινούπολη. Μία ακόμη επιδρομή από τους Τούρκους υπερασπιστές της Αντιόχειας οδήγησε στην αφαίρεση των εξαρτημάτων από τους Σταυροφόρους, οι οποίοι, ωστόσο, αντεπιτέθηκαν επιτυχώς, σκοτώνοντας (όπως αναφέρθηκε) περίπου χίλιους πεντακόσιους Τούρκους. 

Κατά τις απαρχές της σταυροφορικής περιόδου, το Σαιν-Σιμεόν αποτελούσε μόνον τοπικής σημασίας λιμένα, ωστόσο κατά την διάρκεια του δεύτερου μισού του 12ου αιώνα, ο Νουρ εντ-Ντιν και στη συνέχεια ο Σαλαντίν έφεραν τάξη στην Μουσουλμανική Συρία, αναβιώνοντας την ευημερία της και αναδεικνύοντάς την ως εμπορική οδό προς το Ιράκ και την Άπω Ανατολή. Το Σαιν-Σιμεόν έχαιρε ευημερίας ως ένα εκ των λιμανιών που χρησιμοποιούνταν από τους εμπόρους του Χαλεπιού, έως και τις κατακτήσεις των Μογγόλων, στην διάρκεια του 13ου αιώνα, οι οποίες και οδήγησαν σε μετακίνηση των εμπορικών οδών προς τα βόρεια. Το 1268, στρατός των Μαμελούκων υπό την ηγεσία του Μπαϊμπάρς κατέλαβε το Σαιν-Σιμεόν, ενώ, στην συνέχεια, κατέστρεψε την Αντιόχεια. Η πόλη και το λιμάνι της ουδέποτε επανέκαμψαν.

Το Σαιν-Σιμεόν έδωσε το όνομά του σε σταυροφορικό τύπο αγγείων.
Ναρσίς Σέρα

Ο Ναρσίς Σέρα ("Narcís Serra", γενν. Βαρκελώνη, 30 Μαΐου 1943) είναι Καταλανός πολιτικός, οικονομολόγος και τραπεζίτης, γενικός γραμματέας του Κόμματος των Σοσιαλιστών της Καταλονίας, δήμαρχος της Βαρκελώνης μεταξύ 1979 και 1982, υπουργός Άμυνας (μεταξύ 1982 και 1991) και αντιπρόεδρος της Ισπανικής Κυβέρνησης μεταξύ 1991 και 1995 στην τελευταία κυβέρνηση του Φελίπε Γκονθάλεθ. Θεωρείται ο πολιτικός που επέβαλε την αποστασιοποίηση των Ισπανικών Ενόπλων Δυνάμεων από την πολιτική, κυρίως μετά το αποτυχημένο πραξικόπημα της 23ης Φεβρουαρίου 1981. Από τη στιγμή που έπαψε να είναι γενικός γραμματέας του Κόμματος των Σοσιαλιστών της Καταλονίας, συμμετείχε στα εκτελεστικά συμβούλια πολλών εταρειών όπως την CaixaCatalunya, το Εθνικό Μουσείο Τέχνης της Καταλονίας και της Telefónica της Χιλής.
Μαξ Ρίμελτ

Ο Μαξ Ρίμελτ ("Max Riemelt", 7 Ιανουαρίου 1984) είναι Γερμανός ηθοποιός.
Μάχη του Ζάαλφελντ

Η Μάχη του Ζάαλφελντ ήταν μία από τις συγκρούσεις που πραγματοποιήθηκαν πριν τις μεγάλες μάχες στην Ιένα και στο Άουερστετ. Διεξήχθη πλησίον της πόλης Ζάαλφελντ (Saalfeld) της Θουριγγίας στις 10 Οκτωβρίου 1806 ανάμεσα στη γαλλική 1η Μεραρχία του 5ου Σώματος Στρατού (ΣΣ) του στρατάρχη Λαν, κάτω από τις διαταγές των υποστράτηγων Λουί-Γκαμπριέλ Συσσέ (γαλ. Louis-Gabriel Suchet, διοικητής της μεραρχίας) και Κλοντ-Βικτόρ Περέν (γαλ. Claude-Victor Perrin, αρχηγός του επιτελείου της) και τη Μεραρχία Φρουράς της Στρατιάς του πρίγκηπα Φρειδερίκου Λουδοβίκου του Χοενλόε-Ίνγκελφινγκεν, της οποίας μέραρχος ήταν ο πρίγκιπας της Πρωσίας Λουδοβίκος Φερδινάνδος. Η μάχη τελείωσε με τη νίκη των Γάλλων και το θάνατο του πρίγκιπα Λουδοβίκου Φερδινάνδου.
Λεωνίδας Αλβάνας

Ο Λεωνίδας Αλβάνας ή Αλμπάνας (Κέρκυρα 1823 – εντ. 1881), ήταν Έλληνας Επτανήσιος συνθέτης του 19ου αιώνα, γνωστός κυρίως για τα τραγούδια του τα οποία χαρακτηρίζονται για το επτανησιακό τους χρώμα. Από αυτή την άποψη μπορεί να θεωρηθεί ως ένας αντιπροσωπευτικός συνθέτης έντεχνου τραγουδιού του δεύτερου (κατά πάσα πιθανότητα) μισού του 19ου αιώνα.
Καταλανικός Οργανισμός Οπτικοακουστικών Μέσων

Ο Καταλανικός Οργανισμός Οπτικοακουστικών Μέσων (καταλανικά: Corporació Catalana de Mitjans Audiovisuals, CCMA) είναι ο οργανισμός της Ζενεραλιτάτ της Καταλονίας που είναι υπεύθυνος για την παραγωγή και μετάδοση οπτικοακουστικών εκπομπών. Από την ίδρυσή της το 1983 ως Καταλανική Εταιρεία Ραδιοφώνου και Τηλεόρασης με πρωτοβουλία του προέδρου της Ζενεραλιτάτ, Ζόρδι Πουζόλ, έπαιξε σημαντικότατο ρόλο στην ομαλοποίηση της καταλανικής γλώσσας και την προώθηση της σύγχρονης καταλανικής κουλτούρας και ταυτότητας.

Ο πρόεδρός της και τα μέλη του εκτελεστικού της συμβουλίου εκλέγονται με πλειοψηφία δύο τρίτων από το Καταλανικό Κοινοβούλιο. Στην εταιρεία ανήκουν η Καταλανική Τηλεόραση και το Ράδιο Καταλονία ενώ συμμετέχει και στο Καταλανικό Πρακτορείο Ειδήσεων και στην Audiovisual Sport, την εταιρεία διανομής και διαχείρισης των δικαιωμάτων του Ισπανικού Πρωταθλήματος Ποδοσφαίρου. Είναι μέλος της Ομοσπονδίας Οργανισμών Περιφερειακών Ραδιοφώνων και Τηλεοράσεων της Ισπανίας.
Αλεμάντ

thumb|280px|right|Χαρακτηριστική φιγούρα από χορευτές αλεμάντ
Η Αλεμάντ (allemande) ή "αλεμάντα", "αλμέν" και "αλμάν(τ) " ("allemanda", "almain(e) " και "alman(d) ") ήταν "διμερής" οργανικός χορός (instrumental dance) που εμφανίστηκε στις αρχές ή μέσα του 16ου αιώνα και απετέλεσε από τους δημοφιλέστερους χορούς με συνοδεία οργάνων της εποχής (ύστερη Αναγέννηση και Μπαρόκ), καθώς και από τα σημαντικότερα -σχεδόν αναντικατάστατα- μέρη της οργανικής σουίτας. Ο όρος δεν πρέπει να συγχέεται με την ομώνυμη αλλά, αρκετά διαφορετική Αllemande, από την εποχή των Μότσαρτ και Μπετόβεν και μετέπειτα, η οποία επιβιώνει ακόμη και σήμερα στην Γερμανία και την Ελβετία, ως "τριμερής" ζωηρός, λαϊκός χορός που σχετίζεται με το βαλς (walzer) και το λέντλερ (ländler).
Ρούντι Ντούτσκε

Ο Ρούντι Ντούτσκε ("Alfred Willi Rudolf „Rudi“ Dutschke", 7 Μαρτίου 1940 – 24 Δεκεμβρίου 1979) ήταν Γερμανός ακτιβιστής και ο κύριος εκπρόσωπος του γερμανικού φοιτητικού κινήματος τη δεκαετία του 1960.
Τσαρλς Ντάνα Γκίμπσον

Ο Τσαρλς Ντάνα Γκίμπσον (14 Σεπτεμβρίου 1867 - 23 Δεκεμβρίου 1944) ήταν ένας Αμερικανός γραφίστας, που είναι περισσότερο γνωστός για τη δημιουργία του Gibson Girl, μια εικονική αναπαράσταση της όμορφης και ανεξάρτητης Αμερικανίδας κατά την αλλαγή του 20ου αιώνα. Η γυναίκα του, Αϊρίν Λάνγχορν και οι τέσσερις όμορφες αδελφές της υπήρξαν η έμπνευσή του. Δημοσίευσε τις εικονογραφήσεις του στο περιοδικό "Life" και σε άλλες μεγάλες εθνικές εκδόσεις για περισσότερο από 30 χρόνια, για να καταλήξει να γίνει εκδότης του το 1918 και αργότερα ιδιοκτήτης του περιοδικού γενικού ενδιαφέροντος.
Συνθηκολόγηση της Ερφούρτης

Η Συνθηκολόγηση της Ερφούρτης έγινε στις 16 Οκτωβρίου 1806, όταν ένα μεγάλο πρωσικό στρατιωτικό σώμα υπό τον Πρίγκιπα της Οράγγης αιχμαλωτίστηκε χωρίς αντίσταση στον Γάλλο στρατάρχη Μυρά.

Μόλις μια εβδομάδα πριν, ο αυτοκράτορας της Γαλλίας Ναπολέων Α΄ Βοναπάρτης με τη Μεγάλη Στρατιά, που ξεπερνούσε πλέον τις 150.000 άνδρες, εισέβαλε στο Πριγκιπάτο της Σαξονίας και κατάφερε γρήγορα να σημειώσει δύο μικρές νίκες. Μετά την καταστροφή στη Μάχη της Ιένας-Άουερστεντ, ο Πρωσσικός Στρατός αποδιοργανώθηκε. Πολλοί Πρώσσοι στρατιώτες κατέφυγαν στην Ερφούρτη, 40 χιλιόμετρα δυτικά της Ιένας. Το ηθικό τους ήταν τόσο πεσμένο, ώστε όταν το ιππικό του Μυρά έφτασε έξω από την πόλη, παραδόθηκαν χωρίς να δώσουν μάχη.
Καταλανική Τηλεόραση

Η Καταλανική Τηλεόραση (καταλανικά: "Televisió de Catalunya" ή TVC, πολλάκις ταυτίζεται με το μεγαλύτερο σταθμό της, TV3) είναι η δημόσια εταιρεία παροχής τηλεοπτικού περιεχομένου της Ζενεραλιτάτ της Καταλονίας στην ισπανική αυτοδιοίκητη περιφέρεια της Καταλονίας. Ανήκει στον Καταλανικό Οργανισμό Οπτικοακουστικών Μέσων και είναι υπεύθυνη για τη λειτουργία επτά τηλεοπτικών σταθμών. Από αυτούς το γενικού ενδιαφέροντος TV3 είναι ο κύριος σταθμός ενώ το 3/24 λειτουργεί ως αποκλειστικά ειδησεογραφικό, και το Canal Super3 ως παιδικό-νεανικό, το Canal33 ως πολιτισμικό και το Esport3 ως αθλητικό. Υφίσταται επίσης το TV3CAT που εκπέμπει έξω από την καταλανική επικράτεια. 

Ιδρύθηκε με πρωτοβουλία του προέδρου της Ζενεραλιτάτ Ζόρδι Πουζόλ το 1983 και ο ρόλος της στην διάδοση της καταλανικής και καταλανόφωνης κουλτούρας και γλώσσας ήταν σημαντικότατος.
Ρούπερτ Φρεντ

O Ρούπερτ Φρεντ ("Rupert William Anthony Friend", 9 Οκτωβρίου 1981) είναι Άγγλος ηθοποιός.

Γεννήθηκε το 1981 στο Οξφορντσάιρ και είναι απόφοιτος της Δραματικής Σχολής Douglas Webber του Λονδίνου. Το 2005 κέρδισε το βραβείο Satellite καλύτερου νέου ταλέντου για την ταινία "Mrs. Palfrey at the Claremont".
Καριγιόν

μικρογραφία |Καριγιόν σε καθεδρικό ναό στην Ολλανδία.
Το Καριγιόν (αγγ-γαλ:Carillon) είναι μουσικό όργανο, το οποίο αποτελείται από 23 τουλάχιστον καμπάνες χορδισμένες σε σωστό τονικό ύψος (με έκταση δύο ή περισσότερες οκτάβες) και τοποθετείται κυρίως σε κωδωνοστάσια καθεδρικών ναών, αλλά και σε πύργους κάστρων..
Τιμ Νες

Ο Τιμ Νες, γεννημένος στις 30 Οκτωβρίου 1971 στο Ντάρμστατ της Γερμανίας, είναι πρώην διεθνής επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στην θέση του σέντερ.
Αλμπέρτο Βάργκας

Ο Αλμπέρτο Βάργκας ("Alberto Vargas y Chávez") (9 Φεβρουαρίου 1896 – 30 Δεκεμβρίου 1982) ήταν Περουβιανός ζωγράφος και δημιουργός των κοριτσιών pin-ups. Συχνά θεωρείται ένας από τους σημαντικότερους καλλιτέχνες pin-up. Πλήθος ζωγραφικών έργων του έχουν πουληθεί και συνεχίζουν να πωλούνται για πολλές χιλιάδες δολάρια.
Τουρνουά Ακρόπολις 2013

Το Διεθνές Τουρνουά Ακρόπολις 2013 ήταν ένα τουρνουά μπάσκετ που πραγματοποιήθηκε στο Κλειστό Γυμναστήριο του ΟΑΚΑ στην Αθήνα, πρωτεύουσα της Ελλάδας, από τις 27 Αυγούστου έως τις 29 Αυγούστου Ήταν η 26η διοργάνωση του Διεθνούς Τουρνουά Μπάσκετ. Οι τέσσερις συμμετέχουσες ομάδες ήταν η Ελλάδα, η Ιταλία, η Λιθουανία, και η Βοσνία-Ερζεγοβίνη.
Περιοχή Μασάσι

Η Περιοχή Μασάσι (Αγγλικά: "Masasi District", Σουαχίλι: "Wilaya ya Masasi"), είναι μία από τις έξι περιοχές στη Περιφέρεια Μτουάρα "(Mtwara Region)" της Τανζανίας. Συνορεύει στα Βόρεια με το Περιφέρεια Λίντι "(Lindi Region)", Ανατολικά με την Περιοχή Νεουάλα "(Newala District)", στα Νότια με τον Ποταμό Ρουβούμα "(Ruvuma River)" και τη Μοζαμβίκη και Δυτικά με την Περιοχή Νανυούμπου "(Nanyumbu District)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μασάσι "(Masasi District)" ήταν 247.993 άτομα και στην πόλη Μασάσι "(Masasi town)" ο πληθυσμός ήταν 102.696 άτομα.
Ντομένικο Αλμπέρτι

Ο Ντομένικο Αλμπέρτι (Domenico Alberti, Βενετία περ. 1710 – Ρώμη 14 Οκτωβρίου 1740), ήταν Ιταλός συνθέτης, τραγουδιστής και τσεμπαλίστας των αρχών του 18ου αιώνα. Η υστεροφημία του οφείλεται στην χρήση μιάς τεχνικής, που πρώτος αυτός εφήρμοσε σε κάποια έργα του, το επονομαζόμενο "αλβέρτειο βάσιμο", γνωστότερο ως "μπάσο Αλμπέρτι" ("Il basso albertino").
Πίνκερτον

Το Πίνκερτον είναι ιδιωτικό πρακτορείο ασφάλειας και έρευνας που δημιουργήθηκε το 1850 στις Ηνωμένες Πολιτείες από τον Άλαν Πίνκερτον, και πλέον είναι θυγατρική της Securitas AB. Ο Πίνκερτον έγινε διάσημος όταν ισχυρίστηκε πως ματαίωσε ένα σχέδιο δολοφονίας του Αβραάμ Λίνκολν, ο οποίος αργότερα προσέλαβε πράκτορες Πίνκερτον για την προσωπική του ασφάλεια, κατά τη διάρκεια του Αμερικάνικου Εμφυλίου Πολέμου. Ο Πίνκερτον ήταν ο μεγαλύτερος ιδιωτικός οργανισμός ενίσχυσης του νόμου στον κόσμο.
Αϊμέ, αγάπη μου

H Αϊμέ, αγάπη μου (Iσπανικά: "Corazón salvaje", Μετάφραση: "Άγρια καρδιά") είναι τηλενουβέλα μεξικάνικης παραγωγής του 1993. Εκτός από την κατάρριψη του ρεκόρ στην τηλεθέαση του κοινού, είναι μία από τις πιο αξέχαστες και πιο επιτυχημένες σαπουνόπερες όλων των εποχών. 

Η ιστορία της τηλενουβέλας προσεγγίζει ένα θρυλικό ερωτικό τρίγωνο ανάμεσα σε δύο νεαρές Κοντέσες, την Μόνικα και την Αϊμέ, και το νόθο γιο ενός πλούσιου γαιοκτήμονα, τον Χουάν ντελ Ντιάμπλο.

Πρωταγωνιστούν Εδίτ Γκονσάλες, Εδουάρδο Παλόμο, Άνα Κολτσέρο και Αριέλ Λόπεζ Παδίγια.
Περιοχή Νεουάλα

Η Περιοχή Νεουάλα (Αγγλικά: "Newala District", Σουαχίλι: "Wilaya ya Newala"), είναι μία από τις έξι περιοχές στη Περιφέρεια Μτουάρα "(Mtwara Region)" της Τανζανίας. Συνορεύει στα Βόρεια με το Περιφέρεια Λίντι "(Lindi Region)", Ανατολικά με την Περιοχή Τανταχίμπα "(Tandahimba District)", στα Νότια με τον Ποταμό Ρουβούμα "(Ruvuma River)" και τη Μοζαμβίκη και Δυτικά με την Περιοχή Μασάσι "(Masasi District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Νεουάλα "(Newala District)" ήταν 183.930 άτομα (εκ των οποίων 99.014 γυναίκες και 84.916 άρρενες).

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Νεουάλα "(Newala District)" ήταν 205.492 άτομα (εκ των οποίων 72.237 γυναίκες και 78.620 άρρενες). Με μέση ετήσια αύξηση πληθυσμού 2,1 τοις εκατό.

Η Περιοχή Νεουάλα "(Newala District)", καλύπτει έκταση 1.952,68 τ.χλμ., που αντιστοιχεί στο 30 τοις εκατό της Περιφέρειας Μτουάρα "(Mtwara Region)". Οι περισσότεροι κάτοικοι ανήκουν στην φυλή Μακόντε. 

Επαρχιακός Επίτροπος είναι ο "Ali N. Rufunga".
Περιοχή Τανταχίμπα

Η Περιοχή Τανταχίμπα (Αγγλικά: "Tandahimba District", Σουαχίλι: "Wilaya ya Tandahimba"), είναι μία από τις έξι περιοχές στη Περιφέρεια Μτουάρα "(Mtwara Region)" της Τανζανίας. Συνορεύει στα Βόρεια με το Περιφέρεια Λίντι "(Lindi Region)", Ανατολικά με την Αγροτική Περιοχή Μτουάρα "(Mtwara Rural District)", στα Νότια με τον Ποταμό Ρουβούμα "(Ruvuma River)" και τη Μοζαμβίκη και Δυτικά με την Περιοχή Νεουάλα "(Newala District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Τανταχίμπα "(Tandahimba District)" ήταν 204.648 (εκ των οποίων 110.622 γυναίκες και 94.026 άρρενες).

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Τανταχίμπα "(Tandahimba District)" ήταν 227.514 άτομα (εκ των οποίων 122.192 γυναίκες και 105.322 άρρενες), διαθέτει δε, 61.490 νοικοκυριά, με μέσο όρο 3,7 άτομα ανά νοικοκυριό.

Η Περιοχή Τανταχίμπα "(Tandahimba District)", καλύπτει έκταση 2.048,56 τ.χλμ., με πυκνότητα πληθυσμού 111,1 άτομα ανά τ.χλμ.
Μίλος Σάκοτα

Ο Μίλος Σάκοτα, είναι Σέρβοέλληνας πρώην καλαθοσφαιριστής, και νυν προπονητής καλαθοσφαίρισης. Είναι υιός του προπονητή Ντράγκαν Σάκοτα και αδελφός του καλαθοσφαιριστή Ντούσαν Σάκοτα.
Όρος Μάλαμπαρ

Το Όρος Μάλαμπαρ "(Mount Malabar)", είναι ένα στρωματοηφαίστειο "(stratovolcano)", που βρίσκεται αμέσως νότια του Μπαντούνγκ, της Δυτικής Ιάβας και της Ινδονησίας. Το προφίλ του είναι ευρύ με βασαλτικό ανδεσίτη, τύπο πετρώματος.
Νικόλαος Κούρναβος

Ο Νικόλαος Κούρναβος (20 Απριλίου 1912 - 17 Αυγούστου 1989), του Λεωνίδα και της Ασπασίας, ήταν Έλληνας δικηγόρος και πολιτικός. Διετέλεσε Νομάρχης κυρίως στη Θράκη και στη Μακεδονία.
Πρωτάθλημα Καλαθοσφαίρισης Ωκεανίας

To Πρωτάθλημα Καλαθοσφαίρισης Ωκεανίας είναι το όνομα που χρησιμοποιείται για το καλαθοσφαιρικό πρωτάθλημα της Ωκεανίας που λαμβάνει μέρος κάθε δύο χρόνια μεταξύ των εθνικών ομάδων της ηπείρου. Το Πρωτάθλημα της Καλαθοσφαίρεσης της Ωκεανίας είναι το όνομα που χρησιμοποιείται για το πρωτάθλημα της [Ωκεανίας | Ωκεανίας] που συμμετέχει κάθε δύο χρόνια μεταξύ των εθνικών ομάδων της Ευρώπης. Μέσα από την διοργάνωση του 2015, το πρωτάθλημα Ωκεανίας είναι επίσης ένα προκριματικό τουρνουά για το Παγκόσμιο Πρωτάθλημα Καλαθοσφαίρισης και τους Ολυμπιακούς Αγώνες. Οι αγώνες του 2015 της Ωκεανίας ήταν και το τελευταίο Πρωτάθλημα Ωκεανίας διότι το 2017 θα χρησιμέψει για την συγχώνευση με το πρωτάθλημα FIBA ​​Ασίας για να δώσουν τη θέση τους για το πρωτάθλημα FIBA ​​Ασίας-Ειρηνικού. Το 2009, η Ομοσπονδία Ωκεανία μπάσκετ άλλαξε αυτή τη μορφή σε δύο-παιχνίδι, σε εντός και εκτός έδρας μεταξύ των δύο χωρών. Το 2009, η Ομοσπονδία Ωκεανίας μπάσκετ άλλαξε αυτή τη μορφή σε δύο παιχνίδια, εντός και εκτός έδρας μεταξύ των δύο χωρών.

Κατηγορία: Διαγωνισμοί της καλαθοσφαίρισης των ανδρών
Κατηγορία:Καλαθοσφαίριση στην Ωκεανία
Κατηγορία:Διοργανώσεις καλαθοσφαίρισης ανδρών
Κατηγορία:Διοργανώσεις καλαθοσφαίρισης εθνικών ομάδων
Γκόρνταν Φίριτς

Ο Γκόρνταν Φίριτς, γεννημένος την 1 Σεπτεμβρίου 1970 στο Βαρές της Βοσνίας, είναι πρώην διεθνής καλαθοσφαιριστής και νυν προπονητής καλαθοσφαίρισης. Έχει ύψος 1,97 μέτρα και αγωνιζόταν στην θέση του σμολ φόργουορντ.
Χάρης Λεμονόπουλος

Ο Χάρης Λεμονόπουλος (1923 - 1975) ήταν Έλληνας μουσικός και δεξιοτέχνης του Μπουζουκιού.
Αψίδα του Τίτου

Η Αψίδα του Τίτου ("Arco di Tito") είναι θριαμβική αψίδα του 1ου αιώνα μ.Χ. που βρίσκεται στη Ρωμαϊκή αγορά της Ρώμης. Ανεγέρθηκε το 81 μ.Χ. από τον αυτοκράτορα Δομιτιανό λίγο μετά το θάνατο του μεγαλύτερου αδελφού του, Τίτου, για να τιμήσει τις νίκες του Τίτου, συμπεριλαμβανομένης και της πολιορκίας της Ιερουσαλήμ (70 μ.Χ.).
Βενεδίκτη της Δανίας

Η πριγκίπισσα Βενεδίκτη της Δανίας (γεννημένη στις 29 Απριλίου 1944) είναι η δεύτερη κόρη του βασιλιά Φρειδερίκου Θ΄ της Δανίας και της συζύγου του Ίνγκριντ. Είναι η μικρότερη αδελφή του βασίλισσας Μαργαρίτας Β΄ της Δανίας και η μεγαλύτερη αδελφή της βασίλισσας Άννας-Μαρίας της Ελλάδας. Η Βενεδίκτη συχνά αντιπροσωπεύει τη μεγαλύτερη αδελφή της σε επίσημες ή ανεπίσημες εκδηλώσεις. Βρίσκεται στην ενδέκατη θέση της γραμμής διαδοχής για το θρόνο της Δανίας.
Ομοσπονδία Οργανισμών Περιφερειακών Ραδιοφώνων και Τηλεοράσεων

Η Ομοσπονδία Οργανισμών Περιφερειακών Ραδιοφώνων και Τηλεοράσεων (Federación de Organismos o Entidades de Radio y Televisión Autonómicos, FORTA) είναι μη κερδοσκοπική οργάνωση της Ισπανίας που ενσωματώνει το σύνολο των δημόσιων περιφερειακών οργανισμών τηλεόρασης και ραδιοφώνου της χώρας. Ιδρύθηκε το 1989 και σήμερα αποτελείται από δώδεκα τέτοιες εταιρείες.

Το 2016 οι οργανισμοί ήταν:
Διονύσιος Χριστάκος

Ο Διονύσιος Χριστάκος του Ιωάννη (1888 – 21 Αυγούστου 1951), ήταν Έλληνας δικηγόρος και πολιτικός.
Μπαλτάσαρ φαν ντεν Μπόσχε

Ο Μπαλτάσαρ φαν ντεν Μπόσχε (φλαμανδικά: Balthasar van den Bossche, 1681–1715) ήταν Φλαμανδός ζωγράφος, ο οποίος έγινε γνωστός για το ευρύ φάσμα ρωπογραφιών και ορισμένων πορτρέτων που φιλοτέχνησε.
Το δίλημμα της Λεονάρδα

Το δίλημμα της Λεονάρδα (Iσπανικά: "Pueblo chico, infierno grande", Μετάφραση: "Μικρή πόλη, μεγάλη κόλαση") είναι τηλενουβέλα μεξικάνικης παραγωγής του 1997. Είναι μια ιστορική τηλενουβέλα κατά την περίοδο της προ-Μεξικανικής Επανάστασης.

Πρωταγωνιστούν Βερόνικα Κάστρο, Χουάν Σολέρ, Γκιγιέρμο Καπετίγιο και Άλμα Ντελφίνα.